قصر احمد خيرى باشا مبنى الجامعه الامريكيه فى القاهره حاليا بنى القصر ده الخديوى اسماعيل فى سنة 1870 عشان يكون مقر سكن لزوج واحده من بناته احمد خيرى باشا اللى كان تركى الاصل. صمم زخارف المبنى المعمارى ماكس هيردز لاكن المعمارى الذى قام بتصميم المبنى موش معروف. وبعد وفاة احمد خيرى باشا فى سنة 1883 اقام بالقصر ابنه حسن بك خيرى فترة اللى انتقل بعدها للسكن بالزمالك. فى سنة 1899 اشترى التاجر اليونانى نستور جاناكليس القصر و حوله لمصنع لصناعة السجاير بعد ما عمل تعديلات بالقصر عشان يصلح للنشاط ده. فى سنة 1908 و لمدة سبعة سنين استغل المبنى ليكون مقر للجامعة الاهلية برياسة الامير احمد فؤاد الاول (ملك مصر فيما بعد) قبل انشغاله بالسياسة والحكم. وكانت حجرة مكتبه هى نفس حجرة مكتب رئيس الجامعة الامريكية حاليا, بعدها شغلته مدرسه تجاريه تابعه للحكومه. كانت اول فكره لبنا جامعه امريكيه فى القاهره سنة 1916 بمعرفة مجموعة من الامريكيين المقيمين بمصر و اللى فكرو يقديم حاجه للبلد اللى حبوها فكانو عاوزرين يعملو جامعه عصريه بتقوم يتدريس مناهج العلوم الحديثه و الخديوى اسماعيل ما كانش عارف لما بنى القصر انه هيبقى فى يوم من الايام مبنى الجامعه الامريكيه فى القاهره.